
Prome Minister Evelyn Wever-Croes: 


PROME MINISTER A REUNI CU E PROME 
DIRECTOR DI UN COMPANIA ESTATAL RIBA 
CUAL E WEVER-CROES-NORM TA WORDO 

Diabierna ultimo, Prome Minister Evelyn Wever-Croes tabata 
tin e prome reunion cu director nobo di Elmar, Anthony Irausquin 
hunto cu presidente di hunta di directiva di Elmar, Shonno 
Maduro. Sr. Irausquin a duna splicacion amplio di su plannan 
pa garantisa un futuro estable di Elmar y su empleadonan. 


Sr. Irausquin ta e prome director riba cual e Wever-Croes-Norm 
ta wordo aplica. Manera ta conoci, den ultimo afianan, ta biba 
un desgusto den comunidad cu tin directornan di companianan 
estatal ta gana salarionan exorbitante. 


Gabinete Wever-Croes a declara desde principio cu e tipo di 
situacionnan aki no por continua y a cambia e maneho: ningun 


minister. Prome Minister a indica cu e maneho aki lo wordo 
aplica caba pa directornan cu wordo nombra nobo y sefior 
Irausquin ta e prome. 


“Companianan estatal ta di pueblo y nan no tey pa enrikece 
ningun hende. Nan mester sirbi pueblo y comunidad. Nan 
mester garantisa sueldo di trahadonan cu ta traha cu alma 
y cuerpo pa e companianan por brinda servicio. Gabinete 
Wever-Croes no ta papia so, nos ta actua tambe! Mi a keda 
hopi impresiona y satisfecho cu e reunion y di por mira cu tin 
un vision y cu den e vision nobo di Elmar e ser humano ta 
central”, Prome Minister Evelyn Wever-Croes a expresa. 

Prome Minister Evelyn Wever-Croes: 
Cuenta anual 2020 di Ministerio di Asuntonan General: 


MINISTER DI ASUNTONAN GENERAL A 
REDUCI E GASTO DI PERSONAL CU 85% DEN 
SU MINISTERIO 


Un averahe di 9.4 miyon 





Recientemente Prome Minister, bou tur transparencia, a 
entrega su Cuenta Anual 2020 na Parlamento di Aruba. E 
cuenta anual aki ta refleha tur loke a sosode durante 2020 y ta 
reflexiona riba e tereno di asuntonan general, integridad, tema 
di personal, innovacion y energia. Por ultimo tin un capitulo cu 
ta atende cu con Gobierno ta mira e temponan dilanti. 


Pa loke ta trata gastonan di personal di oficina di Asuntonan 
General, Prome Minister a indica cu esaki a wordo baha 
durante e gobernacion di Gabinete Wever-Croes compara cu 
e gastonan di e gabinete di Mike Eman. Por conclui cu tin un 
diferencia grandi den maneho di consehero/cordinadornan 
compara cu e Gobierno anterior. 


Minister di Asuntonan General ta trahando cu 22 persona 
compara cu Mike Eman kende a traha cu un total di 147 
coordinador, 125 trahado menos. Prome Minister a baha e 
gasto di personal cu 85% den su ministerio cu ta un averahe 
di 9.4 miyon. Esaki ta e resultado na momento cu Gabinete 


Wever-Croes a introduci un organogram na 2017 indicando cu 
cada ministerio por tin 25 personal den cada bureau. 


Ademas tambe a baha gastonan di promocion y mercadeo. Cu 
menos hende y menos recurso, e ekipo cu ta labora diariamente 
cu Premier Evelyn Wever-Croes lo sigui duna nan aporte pa 
por logra e vision di Gabinete Wever-Croes 1. 


“Gabinete Wever-Croes a drenta 2021 cu un energia positivo 
pa purba logra tur e metanan stipula prome cu Corona virus y 
lo sigui traha na bienestar di nos pueblo y lucha pa lanta bek 
nos economia y haci'e uno fuerte y resiliente”, Prome Minister 
a duna di conoce. 


E cuenta annual di asuntonan general ta disponibel online 
pa comunidad di Aruba. Por haya e Cuenta Anual 2020 
di Ministerio di Asuntonan General riba https://issuu.com/ 
gabinetewevercroesaruba/docs/jaarverslag2020?fr=sZTVjNDI 

MINISTER DI FINANSA, ASUNTONAN ECONOMICO Y CULTURA | 





MINISTER XIOMARA MADURO 








Di 
E siman aki Fondo Monetario Internacional IMF y e compania 
di rating Standard and Poor's S&P ta evalua Aruba su situacion 
financiero y economico. Minister Maduro ta informa cu e 
biaha aki debi na e pandemia IMF y S&P no lo ta fisicamenta 
presente den un ‘on-site visit’ manera custumber, pero nan lo 
reuni cu tur instancia y persona relevante pa nan por haci un 
evaluacion debido di Aruba via reunionnan digital. 


I 
Tabata na afia 2019 cu Aruba a wordo evalua ultimo pa IMF 
den su ‘Article IV mission: E tempo ey IMF a keda satisfecho 
di mira e trabounan cu Gabinete Wever-Croes a haci pa por 
stabilisa e situacion financiero y economico di Aruba y a 
indica cu Gobierno di Aruba tabata riba e bon caminda. IMF 
a premira un crecemento economico pa Aruba y a aplaudi e 
trabounan cu a wordo haci pa fiha e sectornan prometedor pa 
diversifica economia di Aruba. Tambe nan tabata tin palabra 
di elogio pa e reforma fiscal cu a inicia y e acuerdo cu a yega 
na dje cu Hulanda den e protocol di november 2018 cu ta 
basa riba e Memorandum Financiero y Economico presenta 
pa Gabinete Wever-Croes. Un resumen di tur e trabounan y 
resultado di e evaluacion di IMF por ser mira via e programa 
informativo via e link https://www.facebook.com/MinFec/ 
videos/2596260430671186/. 





S&P 

Na 2019 tambe S&P a evalua Aruba y Gabinete Wever- 
Croes a logra hisa e rating di nos Pais di negativo pa stabiel. 
Sinembargo na april 2020, na cuminsamento di e crisis causa 
pa e pandemia di COVID19, S&P a revisa e rating di Aruba su 
sistema economico y financiero di stabiel pa negativo. E bon 
noticia tabata cu Aruba a keda mantene su investment rating 
di BBB+. Mester bisa cu dia 17 di maart 2020 caba S&P a 
pronostica cu den e pandemia aki Aruba lo ta na e prome luga 





di paisnan cu ta depende di turismo y cu lo keda afecta pa e 
crisis di COVID19. Nos bisifia Corsou mes ta na e di 11 luga y 
Hulanda ta na di e 72 luga riba e lista aki, djies pa por haya un 
idea ki efecto e crisis aki tin pa Aruba. 


I \CTO COVID19 RIBA ARUBA 

E biaha aki e evaluacion financiero y economico di Aruba door 
di IMF y S&P lo concentra riba e impacto di COVID19 pa nos 
Pais. Aruba su economia a cay cu 32.7% den 2020 debi na 
e crisis economico causa pa e pandemia y pa afia 2021 ta 
premira cu economia lo crece cu 5.6% si nos turismo recupera. 
Gobierno a yega na un acuerdo cu Hulanda pa haya yudansa 
den forma di fiansa cu ta condiciona na reformanan manera 
palabra den e Landspakket. Esaki ta necesario pa asina 
por mitiga e efecto di e crisis di COVID19 riba economia di 
Pais Aruba. Den 2021 tambe Gobierno lo sigui brinda sosten 
pa mantene e sistema social y economico a base di FASE, 
Sosten Financiero pa Empresa Chikito y Mediano, y Subisidio 
di Salario. Esakinan sigur ta yuda pa por stabilisa e situacion 
financiero y economico na Aruba. Na final di april por spera e 
resultado di e evaluacion di IMF y S&P. 

Minister Xiomara Maduro ta informa: 

Minister Xiomara Maduro ta informa cu e siguiente programa di 
e Serie di Programa ‘Aruba Fuerte y Resiliente' — Reactivando 
nos Economia’, lo trata tres topico interesante Proyeccion 
Economico, Economia Informal y Control di Prijs. 
Ehecutivonan di Departamento di Asuntonan Economico, 
Comercio y Industria lo comparti informacion valioso cu nos 
comunidad. 


Sra. Judesca Briceño, Hefe di seccion di investigacion 
economico lo duna un splicacion tocante di e proyeccion 
economico 2020 y 2021. Sr. Jason Lejeuz, Funcionario di 











Minister di Finansa, 
Asuntonan Economico y Cultura 





Sue di aree 


Reactivando Nos Economia 


24 di februari 2021 17:00 PM 







Proyeccion economico 2020-2021 B 
Economia Informal y Control di Prijs 


Sintonisa 
A 


GABINETE WEVER CROES 









PRIJS 


Maneho den e seccion di investigacion economico lo splica 
kico ta Economia Informal y sra. Suhailah Maduro, Hefe di e 
seccion di implementacion di Maneho Economico lo comparti 
informacion importante riba ‘Control di Prijs’ pa asina un y 
tur por ta bon informa cual ta e productonan cu nan prijs ta 
wordo calcula y controla door di Departamento di Asuntonan 
Economico, Comercio y Industria. 


Un invitacion ta bay pa sintonisa e programa aki diaranson 
dia 24 di februari 7'or di anochi na TeleAruba y riba pagina di 
facebook di Gabinete Wever-Croes. 





IMPORTANT NSP ANNOUNCEMENT: COVID-49 CRISIS 

certifica y fundador di Mustang Matters Coaching, ta forma parti 
di e grupo di profesionainan cu a sigui cursonan di Exprodesk 
na Departamento di Asuntonan Economico y hunto cu algun 
otro damas a yega na e nivel di Master Class “From Zero to 
Hero: Mastermind- Empowered Women Exporters”. E meta 
principal ta pa e grupo aki, di “Empowered Women Exporters”, 
internacionalisa y crea aliansanan estrategico pa asina nan 
por exporta nan productonan, talentonan/servicionan. Cu 
esaki Exprodesk tin como meta pa encurasha y stimula mas di 
nos hende muhernan profesional cu tin e potencial pa exporta, 
cu nan tambe lo por logra esaki door di cera conoci cu e hende 
muhernan di “Empowered Women Exporters”. 


Virginia ta sumamente contento di por comparti su servicionan 
cu tur hende rond di mundo. Apesar cu e ta fisicamente 
residencia y basa na Aruba, Virginia ta ofrece su servicionan 
virtualmente rond mundo. Cu e pandemia di COVID-19 y e 
crisis mundial economico cu a hinca nos den temponan di 
incertidumbre, hende ta wordo pusha pa confronta diferente 
situacionnan dificil. Significativamente, temponan manera 
esaki ta ofrece tambe oportunidadnan pa crea un cambio pa 
mihor. 











Ora bo wordo forsa pa adapta, portanan nobo por dal habri, y 
oportunidadnan nobo por bira atractivo. Virginia tin hopi pasion 
pa yuda otro hende muhernan discubri oportunidadnan nobo 
y haya sa con valioso nan ta. Haciendo esey, su clientenan 
ta sifia conoce nan mes y nan fortalesa, confronta trauma y 
habitonan malo cu nan a sifia den nan hubentud y cambia e 
idea cu trabou ta un fuente di entrada so, pero cu e por bira 
tambe e creacion di satisfaccion personal. Cada persona tin 
habilidadnan, caracteristicanan, talentonan y un perspectiva 
unico cu ta haci nan perfecto pa cualkier trabou, proyecto, 
of direccion di negoshi den cual nan pone nan enfoke ariba 
dje. Virginia tin e habilidad den identifica e valor inmenso di e 
capacidad scondi di hende muhernan cu e ta traha cu ne. Su 
practicanan di coach ta data bek na e prome afianan den su 
carera tempo cu ela pone su sofionan riba segundo luga y a 
ignora su instincto cu tabata bise pa e bay sigui cu su pasion. 


Como resultado, Virginia a haci fiansanan pa studia un topico 
cu e no tabata stima, ela traha den industrianan cu e no tabata 
sinti nada pa nan, ela sinti su mes insigur den su prestacion di 
trabou y despues di tempo ela experencia un burnout. Virginia 
ta desea di yuda otro hende muhernan pa sifia di su propio 
erornan cu ela comete na comienzo di su carera pa asina por 


preparanan pa tin felicidad, exito, y confiansa den nan mes 
y nan carera. “Mi mester a pasa den henter un proceso di 
desaroyo personal pa yega unda mi ta awe,” Virginia ta bisa. 
“Despues cu mi a haya mas confiansa, mi por a logra mi 
metanan. Awor, mi kier yuda otronan haci mescos.” 

Continuacion CERA CONOCI CU VIRGINIA RASMIJN.... 


Den su sesionnan, Virginia ta purba yuda hendenan kibra e 
circulo vicioso di huzga nan mes y pa haya e curashi pa tuma 
risico, busca oportunidadnan nobo cu normalmente nan lo no 
a busca, pa por sigui realisa nan soñonan. “Asina hopi hende, 
specialmente den e temponan aki, ta sinti desespera, y no tin 
speransa di mira ningun opcion pa nan mes,” asina Virginia a 
expresa. "Hende ta keda pega den e pensamento cu e unico 
cos cu nan sa of ta cualifica pa haci ta den e trabou den e 
industria cu nan a bay skol pe. E berdad ta, cu lo mi kibra bo 
CV bo dilanti pasobra loke ta para aden no ta mustra ni 20% 
di bo potencial.” 


Mustang Matters Coaching y Virginia a guia clientenan 
Mericano, Arubiano y Hulandes caba pa resultadonan exitoso 
y oportunidadnan cu realmente ta showcase y honra nan 
talentonan. Un di su clientenan, un mama, a logra haya un 
trabou cu a triplifica su salario, trahando menos ora. Un otro 
cliente, cu e coaching di Virginia, a haya curashi pa aplica pa 
otro trabou cu tabata mas compatible cu ne y cu a aprecia 
su habilidad y personalidad mihor. Den su rol nobo, e cliente 
a avanza, rapidamente den un di e top empleadonan y ela 
sinti su mes bon den e trabou nobo. Hopi cliente ta acudi na 
Virginia sin sa kico realmente nan kier, ken nan ta of cua meta 
pa pone nan dilanti, y esaki ta completamente ok. Virginia tin e 
don di por yuda hende haya e confiansa y claridad pa por mira 
posibilidadnan ilimita pa nan mes. 


Virginia ta invita cualkier persona cu ta desea di sa mas di 
ken nan ta, kico nan tin di ofrece, y cu kier haci cambionan 
significante den nan bida y nan percepcion personal pa probecha 
di su programanan di “Career and Business Coaching”. Por 
ultimo Virginia kier recorda nos tur di lo siguiente“Run wild! 
Run free! Pasobra ora bo kere den ken bo ta, ningun hende 
no por stop bo di yega na bo metanan.” Pa mas informacion 
encuanto di Virginia y Mustang Matters Coaching por bay riba 
su website: mustangmatterscoach.com, riba e compania su 
Facebook page @mustangmatterscoaching of via telefoon 
+297.566.6371. 








MU 





CARRIERE & BUSINESS COACHING VOOR VROUWEN 

Directie Economische Zaken, 
Handel en Industrie 

Despues di un siman exitoso tras di lomba caminda a vacuna 
mas di 1000 persona cu ta traha den cuido, un siman nobo y 
importante a habri. Dialuna trempan a cuminsa e vacunacion di 
esnan mas vulnerable, e grupo di riesgo den nos comunidad, 
esta e grupo di 60+. Desde oranan di mainta Minister di 
Salubridad Publico Sr. Dangui Oduber conhuntamente cu 
Minister President Sra. Evelyn Wever Croes a bishita 2 
localidad cu ta duna e vacuna esta Santa Teresita Center na 
San Nicolas y Centro Deportivo Libertador Betico Croes na 
Santa Cruz. 


Di prome dia cu anuncia na e comunidad cu Aruba lo haya e 
vacunanan pa combati COVID-19, Minister Oduber a vocifera 
cu su persona lo tuma esaki. A traha un programa di ehecucion 
di vacunacion pa tur cos cana bon segun e plan. Actualmente 
tin mas di 13 mil hende cu a registra pa haya e vacuna di 
cual 5 mil ta personanan riba 60 afia di edad. Minister Dangui 
Oduber ta keda haci yamada na comunidad pa registra pa 
haya e vacuna via e Aruba Health App of na un di e 4 MFA cu 
tin rond nos isla. Tambe ta pidi pa familiar yuda nan famia di 
mas edad pa registra via e Aruba Health App. 





Despues cu varios persona den nos comunidad a puntra ki 
dia e mandatarionan ta vacuna, dialuna atardi Ministernan 
di Gabinete Wever Croes a presenta na Centro Deportivo 
Libertador Betico Croes na Santa Cruz pa haya nan vacuna. 
Esaki despues cu a dicidi den Conseho di Minister. Minister 
Dangui Oduber ta spera cu esaki lo trece mas confiansa den 
comunidad pa bay vacuna. Minister Oduber a enfatisa cu esaki 
ta pa den union nos vence e pandemia aki pa asina crea e 
immunidad di grupo. Di e manera aki nos dushi Aruba por bay 
bek na e normalidad. 


Minister Dangui Oduber a menciona cu e ta yena di emocion 
ora di mira e sonrisa y e alegria riba cara di nos grandinan ora 
nan haya nan vacuna. 











Ban sigui vacuna Aruba, ban scapa bida y ban prospera. 

Casi un luna a pasa caba cu Minister di Salubridad Publico Sr. 
Dangui Oduber a anuncia cu e proceso di destaho publico a 
cuminsa pa otorgamento di permisonan na negoshinan pa cu 
cultivacion y procesamento di cannabis cu proposito medicinal. 
Originalmente e ultimo dia pa por a registra tabata dia 16 di 
februari pero esaki a keda extendi awor pa e fecha nobo cu ta 
dia 26 di februari 2021. Automaticamente door di e extencion 
di e fecha mester a adapta e timeline tambe di ful e proceso. 


Gobierno di Aruba tin e intencion di solicita e proposicionnan 
di e companianan cu ta interesa den sea cultivacion y/of 
procesamento di cannabis medicinal na Aruba. Pa di e manera 
aki ta cuminsa encamina e proceso cu ta keda supervisa pa 
e ‘Commissie Gunning Ontheffing Medicinale Cannabis’ cu ta 
apoya Gobierno di Aruba den esaki. 


Tin 3 sorto di RFP cu e aplicantenan por participa pe: 


d RFP pa e cultivacion di cannabis pa proposito medicinal 
na Aruba 





2. RFP pa e procesamento di cannabis pa proposito 
medicinal na Aruba 

3. RFP pa e cultivacion y procesamento di cannabis pa 
proposito medicinal na Aruba 


E cambionan den e amenda nobo pa cu e timeline ta lo 
siguiente: 


E proceso di e 3 sorto di RFP lo wordo ehecuta paralelo cu 
otro y cada un di nan lo tene nan mes na e timeline menciona 
abou. 


E registracion pa participa na e RFP a cuminsa caba desde 22 
di januari 2021 y lo terminariba 26 di februari 2021 pa 11:59 
Pm (UTC -4). Despues di e dia y orario stipula no lo acepta 
ningun registro mas. Pa dia 1 di maart 2021 pa 6 Pm (UTC -4) 
tur participante cu a keda registra lo ricibi e documentonan di 
e RFP cuta aplicabel. Dia 12 di april 2021 pa 10:00 Am (UTC 
-4) ta e deadline pa presenta un proposicion. E habrimento di 
e proposicionnan lo tuma lugar e mesun dia 12 di april 2021 y 
lo cuminsa pa 10:01 Am (UTC -4) den presencia di un notario. 
Tur e proposicionnan cu a keda selecta di e (3) RFP lo wordo 
divulga dia 14 di mei 2021 pa 10:00 Am (UTC -4) 


Pa mas informacion di con pa registra por subi e pagina web di 
BMCA cu ta www.bmca.aw 

Departamento di Salud Publico: 


NOS GRANDINAN DEN CASNAN DI CUIDO 
TAMBE LO WORDO VACUNA CONTRA 
COVID-19 


Awe mainta a sali direccion pa casnan di cuido e unidad mobil =" 
di DVG. E unidad ta ekipa cu dokter, enfermera, personal 
administrativo y shaufer pa di e forma aki pasa na cada cas 
di cuido pa vacuna nos grandinan y tambe e personal di e 
diferente casnan di cuido rond Aruba. E personal di e unidad 
mobil ta completamente ekipa pa prepara e vacuna na sitio y 
tambe ta ekipa pa asisti medicamente den caso cu presenta 
cualkier situacion unda extra asistencia medico ta nesesario. 
Tur casnan di cuido a wordo avisa adelanta pa nan por prepara 
pa ricibi e unidad mobil na nan fecha stipula. 





































E prome cas cu a ricibi nan vacuna contra covid-19 awe tabata 
cas di cuido Oasis na Monserat. Sr. Alejandro Sanchez, gerente 
di e cas di cuido tabata prome pa ricibi e vacuna na sitio. Ta 
di admira y remarca cu mayoria di e personal y habitante nan 
di Oasis a bai di acuerdo pa ricibi e vacuna. E unidad mobil a 
wordo bon ricibi na cas di cuido menciona. Den transcurso di e 
siman aki lo yega na tur casnan di cuido. 








E unidad mobil aki tambe lo vacuna pashentnan cu ta bedlegerig 
na cas y no por bay un prikpost pa ricibi vacuna. Es cu tin un 
familiar cuta bedlegerig na cas y ta desea cu e persona ta 
haya e vacuna, tuma contacto cu su dokter di cas y dokter di 
cas lo regla pa e unidad mobil yega na cas serca e pashent. 

Registra pa ba vacuna di COVID-19 
Tuma nota di e diferente formanan pa regista 


ENARIO 1 

E prome scenario di registracion cu a wordo informa na 
comunidad ta via Aruba Health App. Pa registra via Aruba 
Health App mester download esaki den Play of Apple store y 
sigui e instruccion pa crea un usuario. Esun cu tin e App caba 
mester “update” esaki. Unabez cu a “update” of a traha un 
usuario lo mira un ‘icon’ di vacuna. Primi esaki y lo bo keda 
registra pa bo vacuna. 


Den e App por traha mas cu un usuario, dus un famia completo 
por wordo incorpora den un solo App. Simplemente primi riba 
“Add user” y lo por incorpora mama, papa y welo cu porta no tin 
smartphone y por registra pa nan. Esun cu tin un smartphone 
y AZV pero mester ayudo pa registra, por yega MFA pa 
asistencia. E servicio na MFA lo ta di dialuna pa diabierna for di 
7:30 di mainta pa 4:30 di atardi “non stop” cuminsando dialuna 
dia 8 di februari pa 12:00 di merdia. Un otro forma cu tambe 
por registra ta via aruba.dvgapp.org y mescos cu e App sigui e 
instruccionnan pa por traha un usuario y registra. 


Esun cu no tin AZV lo no por aplica pa e vacuna via Aruba 
Health App, tampoco via aruba.dvgapp.org. Pa esun cu no 
tin AZV lo tin un otro proceso. Siguientemente lo describi e 
diferente otro scenarionan y procesonan pa por registra pa e 
vacuna. 


SCENARIO 2. 

Esun cu NO tin AZV pero ta inscribi na Censo pasobra ta 
trahando naAruba pa tempo largo oftempo indefiniporehempel: 
Esnan trahando pa estado Hulandes den ‘krijgsmacht’ y nan 
pareha. E personanan aki por presenta na un di e edificionan 
di MFA pa por wordo registra. Loke e persona aki mester trece 
ta un identificacion legal sea (ID) of paspoort y un prueba di 
residencia na Aruba. 





SCENARIO 3. 

Esun cu tin paspoort Hulandes y NO ta un turista, pero ta 
residencia cerca un famia pa tempo largo of tempo indefini, 
cu no ta inscribi na Censo, pa cual motibo NO tin AZV. Mester 
presenta na un di e edificionan di MFA pa registra. E persona 
mester trece su paspoort. 


SCENARIO 4. 

Esun cu ta bibando na Aruba pero no tin un estado legal, 
mester presenta na un edificio di MFA cu paspoort of un otro 
forma di identificacion pa wordo registra pa e vacuna. 


Ta importante pa comunidad ta na altura cu e campafia di 
vacunacion ta pa comunidad di Aruba, tur esnan bibando na 
Aruba pa tempo largo of tempo indefini. E campafia ta exclui 
turista cu vakantie na Aruba. 


Pa bo ta semper bon informa ‘like’ nos page riba facebook 
“Directie Volksgezondheid DVG Aruba”. 





REGISTRA 


DVG 








MACUNA 


www.arubacovid19.org 


Sia 








1,608 persona 
na nos isla ta 
VACUNA caba. 


Nan a join e 
movecion y ta 
parti di e 
SOLUCION! 


VACUNA 

Departamento di Salud Publico: 


UPDATE 23 DI FEBRUARY 2021 


Segun resumen di awe 23 persona a recupera, a registra un total di 43 caso nobo di Covid-19, di cual 3 ta no- 
residente. E cifra di no-residente positivo ta ensera esnan no-residente cu ta test na aeropuerto na nan yegada y na 
laboratorionan prome cu nan bandona Aruba. E cantidad total di testnan ehecuta ayera na e diferente localidadnan 

na Aruba, entre otro laboratorio di hospital, laboratorionan priva y aeropuerto ta 561 test. ‘Postivity rate’ entre nos 
residentenan ta 20%. 
Casonan activo pa awe ta 280, cantidad di fayecido relaciona cu Covid-19 ta 71. 


Hospital ta informa cu tin un total di 25 persona interna di cual 7 ta den Cuido Intensivo y 18 riba unidad general di 
covid. Edad promedio di esnan ingresa pa extra cuido ta 63 afia. 

